钦定古今图书集成/方舆汇编/职方典/第1147卷 > 《陪张九龄祠紫盖山游玉泉寺》前人
## 钦定古今图书集成/方舆汇编/职方典/第1147卷 > 《陪张九龄祠紫盖山游玉泉寺》前人

望秩宣王命，斋心待漏行。青襟列胄子，从事有参卿。
五马寻归路，双林指化城。闻钟度门近，照胆玉泉清。
皂盖依岩憩，缁徒拥锡迎。天宫上兜率，法界豁幽明。
欲就终焉志，先闻智者名。人随逝水没，山逐覆舟倾。
想像若在眼，周流空复情。谢公还欲卧，谁与济苍生。